kardosdrur/scandi-wiki huggingface dataset:
Alfred L. Kroeber

Alfred Louis Kroeber (født 11. juni 1876 i Hoboken, New Jersey, død 5 oktober 1960 i Paris) var en af de mest indflydelserige personligheder inden for amerikansk antropologi i første halvdel af 1900-tallet.

Kroeber tog doktorgraden med Franz Boas som vejleder ved Columbia University i 1901. Hans afhandling var baseret på feltarbejde hos arapahoindianerne. Han tilbragte størstedelen af sin aktive karriere i Californien, især ved University of California, Berkeley hvor han dels arbejdede som professor i antropologi og som leder af hvad der da kaldtes The University of California Museum of Anthropology (nu kaldt The Phoebe A. Hearst Museum of Anthropology). Hovedbygningen for afdelingen for antropologi ved University of California kaldes i dag Kroeber Hall.

Selv om Kroeber er mest kendt som kulturantropolog gjorde han betydningsfuldt arbejde indenfor arkæologi, oghan bidrog til at forme videnskaben antropologi ved de forbindelser han så mellem arkæologi og kultur. Han gennemførte udgravninger i New Mexico, Mexiko og Peru.

Kroeber og hans studenter indsamlede store mængder kulturelle data om de vestlige indianerstammer i USA; meget af arbejdet sammanstilledes og offentliggjordes i form af Handbook of Indians of California 1925. Denne type af arbejde, hvor man indsamler data som findes bevaret om visse folkeslag bliver undertiden kaldt "Salvage ethnography" - omtrent red hvad reddes kan -etnografi.

Kroeber tilskrives udtrykket kulturområde (Cultural and Natural Areas of Native North America, 1939) og udtrykket kulturel diffusion, som første gang blev formuleret i dennes indflydelsesrige afhandling Stimulus Diffusion, og som drejer sig om spredning af for eksempel ideer, stilarter, religioner, teknologier, sprog og lignende mellem individer, enten indenfor en enkelt kultur eller fra en kultur til en anden.

Lærebogen Anthropology (1923, 1948) var længe et standardværk ved studier i antropologi.

Kroeber er fader til akademikeren Karl Kroeber og fantasyforfatteren Ursula K. Le Guin. Han adopterede også sin anden hustru Theodoras to børn fra hendes første ægtenskab: Ted og historikeren Clifton Kroeber.

Eksterne henvisninger 
 Sex in Natural History (talk at UC Berkeley, 1956) (lydindspilning - engelsk)

Antropologer fra USA
Personer fra New Jersey
Basketball under sommer-OL 2016

Basketball under sommer-OL 2016 blev holdt i Rio de Janeiro i perioden 6. august til 21. august. 
De indledende kampe og knockout kampene i mændenes turnering blev spillet inde i Carioca Arena 1 i Olympic Park med plads op til 16.000 tilskuere, og kampene for kvinderne blev spillet i Youth Arena. Dette markerede den første gang, at mændenes og kvindernes olympiske turneringer blev spillet på flere forskellig steder. Værtsnationen Brasilien kom ikke til kvartfinalen i både mændenes og kvindernes turnering efter at være blevet slået ud af gruppespillet. Tre lande i begge turneringer tog alle medaljer: USA (der tog begge guldmedaljer), Serbien og Spanien.

Medaljer

Medaljeoverigt

Events

Referencer
Maribo Miniby

Maribo Miniby eller Minibyen i Maribo er en miniaturepark, der ligger i Maribo midt på Lolland. Minibyen består af omkring 60 bygninger opført i skala 1:10 af huse fra mellem 1850 og 1900, der er opbygget som byen så ud i denne periode. Parken åbnede i 2011, men allerede i 1995 begyndte den frivillige forening, der i dag driver museet, at opføre bygningerne.

Referencer 

Museer i Region Sjælland
Miniby
Minibyer i Danmark
Museer etableret i 2011
Miniby
Colin Kaepernick

Colin Kaepernick (født 3. november 1987) er en amerikansk sportsmand, der 2011 - 2016 var quarterback hos NFL-klubben San Francisco 49ers.

Protestdemonstration 

Han vakte opsigt, da han ved nogle kampe i 2016 ikke, som det er traditionen, stod op under afsyngelsen af nationalsangen. Nogle gange blev han siddende på bænken men valgte siden at være på banen ved siden af holdkammeraterne, dog knælende i stedet for stående. Han forklarede, at han ikke kunne hylde det amerikanske flag, idet det for ham symboliserer en nation, der undertrykker sine minoriteter.

Noter

Eksterne henvisninger 

Amerikansk fodbold-spillere fra Wisconsin
Amerikansk fodbold-spillere fra San Francisco 49ers
Amerikansk fodbold-quarterbacks
Personer fra Milwaukee
Eneco Tour 2016

Eneco Tour 2016 var den 12. udgave af cykelløbet Eneco Tour. Det var det 26. arrangement på UCI's World Tour-kalender i 2016 og begyndte 19. september og sluttede 25. september 2016. Niki Terpstra fra  blev den samlede vinder af løbet.

Hold og ryttere

Danske ryttere 
 Lars Bak kørte for 
 Michael Valgren kørte for 
 Søren Kragh Andersen kørte for 
 Michael Mørkøv kørte for 
 Christopher Juul-Jensen kørte for

Etaperne

1. etape

2. etape

3. etape

4. etape

5. etape

6. etape

7. etape

Trøjernes fordeling gennem løbet

Resultater

Eksterne henvisninger 
 Officielle hjemmeside    
 

2016
UCI World Tour 2016
Lombardiet Rundt 2016

Lombardiet Rundt 2016 var den 110. udgave af endagsløbet Lombardiet Rundt og blev afholdt den 1. oktober. Det var det 27. og sidste arrangement på UCI World Tour 2016. Løbet blev vundet af Esteban Chaves fra .

Hold og ryttere

Danske ryttere 
 Jakob Fuglsang kørte for 
 Jesper Hansen kørte for

Resultater

Eksterne henvisninger 
 Officielle hjemmeside   
 

UCI World Tour 2016
2016
Cityring (Odense)

Cityring ofte benævnt Ring 1 eller (O1) er en cirka 5,4 km lang indre ringvej, der løber rundt om Odenses centrum. Vejen er med til at lede den tunge trafik uden om bymidten.

Ringvejen begynder på Vestre Stationsvej og løber først mod vest. Den fortsætter som Vesterbro og passerer Sønder Boulevard, hvorfra der er forbindelse til Odense Universitetshospital og Assens. Den fortsætter som Ansgargade, Kirkegårds Allé, Filosofgangen, Klosterbakken, Sankt Knuds Plads (ved Flakhaven), Albani Torv, Torvgade, Albanigade og Benediktsgade, hvorfra der er forbindelse til Nyborg. Vejen forsætter derefter videre som Frederiksgade, Brogade, Hans Mules Gade, Østre Stationsvej og ender til sidst i Vestre Stationsvej.

Noter og kilder 

Gader i Odense
Centerringe og Cityringe i Danmark
Amt Boostedt-Rickling

Amt Boostedt-Rickling er et amt i det nordlige Tyskland, beliggende i den nordlige del af Kreis Segeberg. Kreis Segeberg ligger i delstaten Slesvig-Holsten. Administrationen er beliggende i byen Boostedt.

Kommuner i amtet

Historie 
Amtet blev dannet som Amtsbezirk Rickling efter Slesvig-Holstens anneksion fra Preußen af kommunerne Rickling (med Daldorf) og Fehrenbötel.

Efter opløsningen af Amtsbezirkene blev Amt Rickling oprettet 1. juni 1948 af de to kommuner af det tidligere Amtsbezirk og kommunen Heidmühlen. Heidmühlen overgik dog allerede 1. december 1948 i det sammen med nabokommunen Großenaspe oprettede Amt Großenaspe. 1. april 1953 blev Daldorf – som tidligere, før 1937 – en selvstændig kommune. 1. januar 1970 blev Fehrenbötel efter eget ønske en del af Rickling.

1. april 1970 blev Amt Großenaspe nedlagt, og Heidmühlen kom igen tilbage til Amt Rickling. 1. januar 1971 blev Amt Boostedt nedlagt, og Boostedt blev en amtsfri kommune, og de tidligere kommuner i Amt Boostedt, Groß Kummerfeld og Latendorf kom under Amt Rickling.

1. januar 2008 indtrådte Boostedt i Amt Rickling, som derefter kaldtes Amt Boostedt-Rickling, og amtsforvaltningen blev flyttet til Boostedt.

Eksterne kilder og henvisninger 

 Amt Boostedt-Rickling

Boostedt-Rickling
Årets Æreshåndværker

Årets Æreshåndværker er en titel, som Haandværkerforeningen i Kjøbenhavn har uddelt siden 1973 til personer, der yder en særlig indsats for det danske samfund.

Æreshåndværkeren er ikke selv håndværker, og vedkommende kåres ved den årlige Medaljefest for nyuddannede håndværkere. Modtageren af titlen får et æresmesterbrev og en sølvmedalje af samme slags som den, der gives for et særligt fremragende svendestykke.

Modtagere af titlen 
 2018: Trine Dyrholm, skuespiller
 2017: Jussi Adler-Olsen, forfatter
 2016: Lars Rebien Sørensen, administrerende direktør
 2015: Bertel Haarder, politiker
 2014: Olafur Eliasson, billedkunstner
 2013: Susanne Bier, filminstruktør
 2012: Asger Aamund, erhvervsleder og bestyrelsesformand
 2011: Claus Meyer, gastronomisk iværksætter
 2010: Anders Fogh Rasmussen, politiker
 2009: Hans Edvard Nørregård-Nielsen, kunsthistoriker og fondsdirektør
 2008: Ulrik Wilbek, landsholdstræner
 2007: Michael Pram Rasmussen, erhvervsleder og bestyrelsesformand
 2006: Michael Kvium, billedkunstner
 2005: Kasper Bech Holten, instruktør og operachef
 2004: Johannes Møllehave, præst og forfatter
 2003: Ghita Nørby, skuespiller
 2002: Jørgen Mads Clausen, erhvervsleder og bestyrelsesformand
 2001: Lene Vestergaard Hau, forsker og professor
 2000: Benny Andersen, digter og komponist
 1999: Niels-Henning Ørsted Pedersen, jazzbassist
 1998: Bjørn Nørgaard, billedhugger og professor
 1997: Hanne Reintoft, socialrådgiver og politiker
 1996: Michala Petri, blokfløjtespiller og professor
 1995: Niels Due Jensen, erhvervsleder og bestyrelsesformand
 1994: Erik Mortensen, modeskaber
 1993: Bille August, filminstruktør
 1992: Poul Schlüter, politiker
 1991: Mette Koefoed Bjørnsen, økonom og forligsmand
 1990: Michael Schønwandt, dirigent
 1989: Søren T. Lyngsø, ingeniør og erhvervsleder
 1988: Lise Nørgaard, forfatter
 1987: Frits Helmuth, skuespiller
 1986: Inge Genefke, læge og menneskerettighedsforkæmper
 1985: Erik Werner, bladtegner
 1984: Christian Rovsing, ingeniør og erhvervsleder
 1983: Godtfred Kirk Christiansen, erhvervsleder
 1982: Mogens Frohn Nielsen, skipper
 1981: Mærsk Mc-Kinney Møller, skibsreder og bestyrelsesformand
 1980: Hendes Majestæt Dronning Margrethe II
 1979: Lis Møller, journalist og politiker
 1978: Per V. Brüel, ingeniør og erhvervsleder
 1977: Victor Borge, pianist og entertainer
 1976: Steen Eiler Rasmussen, arkitekt og professor
 1975: Piet Hein, digter og multikunstner
 1974: Bjørn Wiinblad, keramiker og designer
 1973: Robert Jacobsen, skulptør og billedhugger

Kilde 
 Haandværkerforeningen i Kjøbenhavn: Æreshåndværkere 

Hædersbevisninger fra Danmark
Latissimus dorsi

Den brede rygmuskel eller Latissimus dorsi (flertal: latissimi dorsi), der betyder 'bredeste [muskel] på ryggen' (latin latus betyder 'bred', latissimus betyder 'bredest' og dorsum betyder ryggen) er den store, flade, dorso-laterale muskel på torsoen, posteriort til armen, og delvist dækket af trapezius på dens median dorsale region. Latissimi dorsi benævnes også tit "lats", især blandt bodybuildere.

Overfladiske rygmuskler
Aleksander Čeferin

Aleksander Čeferin (født 13. oktober 1967 i Ljubljana, Slovenien) er en slovensk advokat, der blev valgt som UEFA's præsident 14. september 2016, hvor han skulle afløse karantæneramte Michel Platini. Ved afstemningen, hvor hans modstander var hollænderen Michael van Praag, fik han 42 stemmer ud af 55 mulige. Čeferin har desuden været præsident for Sloveniens fodboldforbund siden 2011.

Som advokat er han uddannet på universitetet i Ljubljana, hvorefter han arbejdede i familiens advokatfirma (som han også var direktør for en overgang), hvor han repræsenterede professionelle sportsudøvere og ditto klubber.

Referencer 

UEFA-præsidenter
Advokater
Øssur Debes Eiriksfoss

Øssur Debes Eiriksfoss (født 10. januar 1990, opvokset i Tórshavn) er en færøsk gymnast og atlet, der har repræsenteret Færøerne ved DM og Island Games og Danmark i internationale konkurrencer som f.eks. EM og VM. Han har vundet sølv ved Nordeuropæiske Mesterskaber i gymnastik og flere guld og sølvmedaljer ved Island Games. Eiriksfoss var en af deltagerne ved TV-showet Ninja Warrior Danmark 2016, som blev sendt på Kanal 5 fra september 2016. Eiriksfoss og hans hold, Søpapegøjerne, endte med at vinde konkurrencen.  Han var bosat i København i nogle år, mens han studerede idræt på Københavns Universitet og tog en BA uddannelse. I 2017 er han flyttet tilbage til Færøerne, hvor han underviser på Idrætshøjskolen i Suðuroy, han underviser på adventurelinjen.

Deltagelse og resultater

Ninja Warrior Danmark 2016 
Sammen med to andre færøske sportsfolk, Birita Poulsen og Janus Jakobsen, deltager Eiriksfoss i wipe out konkurrencen i TV-serien Team Ninja Warrior Danmark, som Kanal 5 sender fra september 2016. De har valgt at kalde holdet Team Søpapegøje.

Northern European Championships 2013 
Eiriksfoss vandt sølv ved Nordeuropæiske Mesterskaber i gymnastik, som blev afholdt i november 2013 i Nordirland. Medaljen var den første, som blev vundet af en færing ved dette mesterskab.
Sølv i spring over hest.

VM 2013 
I august 2013 kvalificerede Eiriksfoss sig til VM, hvor han skulle repræsentere Danmark i spring over hest. Han blev den første færing, der har opnået kvalifikation til VM i idrætsgymnastik. Han blev nummer 60 ud af 122 deltagere.

Island Games 2013 
 Guld i holdgymnastik, de andre var: Bogi Berg, Olivur Debes Eiriksfoss (hans bror) og Jóni Brandsson Christiansen. Det var første gang, at Færøerne vandt guld i holdgymnastik.
 Guld i løb over hest, FIG
 Guld i løb over hest, SET
 Sølv i gulvøvelse
 Sølv i bar
 Sølv i ringene, FIG
 Sølv i ringene, SET
 Sølv i højdespring - 2,01 meter, som var ny færøsk rekord.
 Sølv i trespring - 14,34 meter, som var ny færøsk rekord.

EM 2013 
Eiriksfoss var en af fem gymnaster, som repræsenterede Danmark ved EM i Moskva.

DM 2013 
I marts 2013 blev Eiriksfoss danmarksmester for første gang, da han vandt guld i spring over hest. Han var den første færing, der vandt et dansk idrætsgymnastikmesterskab.

Referencer 

Atleter fra Færøerne
Personer fra Thorshavn
UEFA's præsidenter

UEFA's præsidenter er en oversigt over præsidenterne for det europæiske fodboldforbind UEFA. UEFA har haft syv præsidenter siden sin etablering i 1954.

Eksterne henvisninger 
 Past presidents, uefa.com, læst 9. marts 2022
Boostedt

Boostedt er en kommune og administrationsby i det nordlige Tyskland, beliggende i Amt Boostedt-Rickling i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Boostedt ligger cirka midtvejs mellem Hamborg mod syd og Kiel mod nord, med en afstand på omkring 50 kilometer til begge. Boostedt ligger i det nordligste hjørne af Metropolregion Hamburg.
Boostedt ligger ved jernbanen Hamburg-Altona–Kaltenkirchen–Neumünster, og cirka syv kilometer mod vest går motorvejen A7 mellem Flensborg og Hamborg.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Søren Herskind

Søren Herskind er en dansk håndboldtræner, som tidligere var assisterende landstræner for det danske kvindelandshold, som han overtog fra Ulrik Kirkely tilbage i 2015. 

Søren Herskind har blandt andet tidligere optrådt for Virum-Sorgenfri Håndboldklub og også tidligere træner for AG København fra 2008 til 2011.

Referencer 
 Søren Herskind - Eurohandball 1997/1998   

Håndboldtrænere fra Danmark
Cityring (Sæby)

Cityring O er en indre ringvej, der går rundt om Sæby Centrum.
Vejen består af Sdr Ringvej – Kappellhavevej – Toldbodvej – P Lunds Vej – Skovalleen – Frederikshavnvej – Søndergade – Gasværksvej - Solsbækvej  og ender til sidst i Sdr Ringvej. 

Cityring skal lede gennemkørende trafik uden om Sæby Centrum og fungere som en alternativ rute for dem, der har ærinder inde i den indre by. Vejen er også en gevinst for de handlende, så der ikke kommer så meget gennemkørende trafik ind gennem midtbyen.

Kilder 

Sæby
Centerringe og Cityringe i Danmark
Filmhøjskolen Møn

Filmhøjskolen Møn er en dansk folkehøjskole i Stege på Møn, som har fokus på tekstforfatning, lyddesign og filminstruktion.

Eksterne henvisninger 
Filmhøjskolen Møns hjemmeside 
 Filmhøjskolen Møn på Højskolernes Hus' hjemmeside 

Etableret i 2017
Folkehøjskoler i Danmark
Møn
Daldorf

Daldorf er en by og kommune i det nordlige Tyskland, beliggende i Amt Boostedt-Rickling i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Daldorf lgger omkring 10 kilometer nord for Bad Segeberg ved motorvejen A21. I kommunen ligger godset Pettluis og en stor del af naturoplevelsesskoven  ligger i kommunen.

Eksterne kilder/henvisninger 

 Kommunens websted 
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Cité internationale des arts

Cité internationale des arts Paris (CIA) er et atelier- og boliganlæg i Paris som blev grundlagt i 1965. Det er oprettet for at tjene som opholdssted for kunstnere som opholder seg i byen for at studere eller videreuddanne sig i deres fag. Det drives af en stiftelse ved navn Reconnaissance d'utilité publique, som støttes af en række nationale og udenlandske skoler, institutter, universiteter og regeringer. Enkelte institutioner og lande, deriblant Danmark, disponerer et givet antal pladser i anlægget. Opholdet ved Cité varer sædvanligvis seks måneder.

Anlægget skal betjene kunstnere som allerede har opnået en vis anerkendelse.

Cité betjener omkring 300 kunstnere fra hele verden med boliger og arbejdspladser. Hoveddelen af anlægget med omtrent 240 boliger befinner sig i Rue de l'Hôtel de Ville i nærheden af Notre Dame. Siden åbningen har omtrent  kunstnere benyttet sig af facilitetene.

Referencer

Eksterne links 
 Officiel hjemmeside

Etableret i 1965
Bygninger, konstruktioner og anlæg i Paris
4. arrondissement
Baracktrema obamai

Baracktrema obamai er en ikteart, der findes i malaysiske sumpskildpadder. Arten blev opdaget i 2015 og blev også placeret i en ny slægt, Baracktrema. Den er beslægtet med blodikter idet de tilhører samme familie. Ikten er opkaldt efter USA's tidligere præsident Barack Obama. Den inficerer lungerne hos dens skildpaddevært. Baracktrema obamai er klassificeret som en parasitisk fladorm.

Organismen er ca. fem cm lang, og ca. 30-50 gange længere, end den er bred. Opdageren, Thomas R. Platt, der er en fjern slægtning til Barack Obama, karakteriserer organismen således: "Den er lang. Den er tynd. Den er cool som bare fanden", og han understreger parasittens "fænomenale modstandsdygtighed".

Noter 

Parasitiske fladorme
Digenea
Djurslands Jernbanemuseum

Djurslands Jernbanemuseum er et dansk jernbanemuseum, beliggende i den tre-sporede remise ved Ryomgård Station i Ryomgård på Djursland.

Det blev etableret i 1981, på initiativ af 'Ryomgård Borgerforening' og 'Foreningen til bevarelse og udbygning af Djurslands Jernbaner' sammen med tidligere trafikkontrollør W.M. Rosenvinge fra Grenå.

Museets placering blev valgt ved jernbaneknudepunktet Ryomgård Station, et naturligt sted for et sådan museum, stationen betjente jernbanerne mod Randers 1876-1971, Grenaa 1876-nu, Aarhus 1877-nu og Ryomgård-Gjerrild-Grenaa 1891-1956.. Fra 2019 vil Aarhus Letbane betjene Ryomgård.

Museet blev i 2006 overtaget af Dansk Jernbane-Klub, som derfor nu drives på forenings basis udelukkende af frivillige. Der er kun åbent for publikum om sommeren (undtaget grupper), men der arbejdes på museet året rundt.

Eksterne henvisninger

Noter 

Museer i Region Midtjylland
Museer etableret i 1981
Ryomgård
Jernbanemuseer
Rhomboideus

Rhomboideus, ofte bare kaldt rhomboids, er rhombe-formede muskler med forbindelse til scapula. De er hovedsageligt ansvarlig for dets tilbagetrækning. De innerveres af den dorsale scapulære nerve. Der er to rhomboideusmuskler på hver side af den øvre ryg:

 Rhomboideus major
 Rhomboideus minor

Yderligere billeder

Referencer 

Overfladiske rygmuskler
Levator scapulae

Levator scapulae er en skeletalmuskel placeret bagpå og langs siden af nakken. Som dens latinske navn antyder, er dens hovedfunktion at løfte skulderbladet.

Referencer 

Overfladiske rygmuskler
Roberto Bolaño

Roberto Bolaño (født 28. april 1953, død 15. juli 2003) var en chilensk forfatter.

Af hans værker er på dansk udkommet

 Fjern stjerne (2014) (Estrella distante (1996))
 De vilde detektiver (2010) (Los detectives salvajes (1998))
 Nocturne fra Chile (Nocturno de Chile (2000))
 2666 (2012) (2666 (2004))

Digtere fra Chile
Fægtning under sommer-OL 2016

Fægtning under sommer-OL 2016 i Rio de Janeiro fandt sted fra 6. august til 14. august på Carioca Arena 3 inde i Barra Olympic Park i Barra da Tijuca. Omkring 212 fægtere, med en ligelig fordeling mellem mænd og kvinder og otte kom fra værtsnationen Brasilien, konkurrerede i 10 begivenheder (seks individuelle og fire hold).

Ligesom ved sommer-OL 2008 og sommer-OL 2012, fastholdt Fédération Internationale d'Escrime formatet af ti begivenheder og rotationsordningen, som mændenes hold med sabel og kvindernes hold med fleuret er blevet droppet fra programmet kun ved disse lege.

Deltagende nationer

Tidsoversigt

Medaljer

Medaljeoverigt 
Key
 Værtsnation (Brasilien)

Mænd

Kvinder

Referencer
Spinalnerve

En spinalnerve er en blandet nerve, der fører motoriske, sensoriske og autonome signaler mellem rygmarven og kroppen. I mennesket er der 31 par spinalnerver, en på hver side af rygsøjlen. Disse grupperes i de tilsvarende cervikal-, thorakal-, lumbar-, sakral- og coccygealregionerne på rygsøjlen. Der er otte par cervikalnerver, tolv par thorakale nerve, fem par lumbalnerver, fem par sakralnerver, og et par coccygealnerver. Spinalnerverne er en del af det perifere nervesystem.

Referencer 

 Blumenfeld H. 'Neuroanatomy Through Clinical Cases'. Sunderland, Mass: Sinauer Associates; 2002.
 Drake RL, Vogl W, Mitchell AWM. 'Gray's Anatomy for Students'. New York: Elsevier; 2005:69-70.
 Ropper AH, Samuels MA. 'Adams and Victor's Principles of Neurology'. Ninth Edition. New York: McGraw Hill; 2009.

Anatomi
Nerver
Lovran

Lovran (, ) er en by på vestkysten af Kvarnerbugten i Adriaterhavet på halvøen Istrien i det nordvestlige Kroatien ved den Kroatiske Riviera. Byen har ca. 4.100 indbyggere og ligger 5 km syd for Opatija. I Romertiden hed byen Castrum Laureana, Laureana betyder Laurbær. Der er stadig mange laurbærtræer nær byen.

Lovran er et af de ældste byer langs den østlige kyst på Istrien. I den tidlige middelalder var det en vigtig by med skibsværft i området ved det nordlige Adriaterhav. Men byens dominerende rolle fortog sig i takt med udbygningen at de nærliggende havnebyer (Trieste, Pula, og Rijeka).

Men i midten af 1800-tallet fik området igen en fremtrædende rolle, da det blev et fashionabelt feriested for Østrig-Ungarns elite. Turismen har lige siden været en væsentlig faktor i byens økonomi.

Søsterbyer 
  Castel San Pietro Terme, Italy
  Ravenna, Italy
  Nova Gorica,Slovenia

Se også 
 Opatija

Noter

Eksterne henvisninger 
 Krak for Lovran
 Turistforeningen i Lovran
 www.itm.hr - Om Lovran 

Byer i Kroatien
Filip af Orléans, Hertug af Orléans, Regent af Frankrig

Filip af Orléans, hertug af Orléans, regent af Frankrig (; født 2. august 1674, død 2. december 1723) var en fransk prins. 

Filip af Orléans var søn af det franske kongepar, Filip af Frankrig, Hertug af Orléans, Monsieur og Elisabet Charlotta af Pfalz, Madame. Orléans var Frankrigs regent, mens Ludvig 15. var mindreårig (1715-1723).

Børn 
 Mademoiselle de Valois (1693–1694)
 Marie Louise Élisabeth af Orléans (1695–1719), gift med Karl af Frankrig, Hertug av Berry
 Marie Louise Adélaïde af Orléans (1698–1743).
 Charlotte Aglaé af Orléans (1700–1761), gift med Frans III d'Este, Hertug av Modena
 Ludvig af Orléans, Hertug af Orléans (1700-1752) med Auguste af Baden-Baden
 Louise Élisabeth af Orléans (1709–1742), gift med Ludvig 1. af Spanien.
 Philippine Élisabeth af Orléans (1714–1734) Mademoiselle de Beaujolais.
 Louise Diane af Orléans (1716–1736) med Louis François de Bourbon, Prins af Conti.

Kilder 

Personer fra Frankrig
Huset Bourbon-Orléans
Hertuger af Orléans
Franskmænd i 1600-tallet
Franskmænd i 1700-tallet
Huset Bourbon